
הנדון: פגמים משפטיים בשינויים בתקציב המדינה לשנת 2026
בקשה מספר 202 - 45 ,54-204, 18-003 , מספר פניה לועדה: 14 עד 16 

בשם התנועה למען איכות השלטון בישראל, ע"ר (להלן: "התנועה"), אנו מתכבדים לפנות אליכם כדלהלן:‏25.5.2026; ‏ט' בסיון תשפ"ו


עניינה של פנייה זו בפגמים משפטיים בבקשה לביצוע שינויים בתקציב המדינה לשנת 2026, המונחת על שולחן וועדת הכספים וצפויה להידון מחר, 26 במאי 2026.

בבקשה מספר 202 - 45 ,54-204 18-003  מספר פניה לועדה: 14 עד 16 (להלן: "הבקשה") המונחת בפני ועדת הכספים[footnoteRef:2] התבקשה העברה תקציבית על סך 363,500,000 ש"ח והעברתם לתקצוב פעולות לפיתוח היישובים הדרוזים והצ'רקסים ולחיזוק יישובים באיזור עוטף עזה.  [2:  הבקשה מצויה באתר ועדת הכספים כאן.] 


אף שהמדובר בפרויקטים ראויים ומבורכים, הרי שההעברה האמורה מתבצעת בניגוד להחלטות הממשלה שהתקבלו בעניין תקצוב תכניות אלה. 

על פי הבקשה למימון הפעילויות האמורות סך של 247.5 מיליון ש"ח מועברים מתקציב מלוות לא סחירים (450503) וסך של 116 מיליון ש"ח מועברים מיישום החלטות ממשלה רוחביות (544003). 

בבקשה נטען שהעברות אלה מבוססות על החלטות הממשלה 3313, 2856, 2857, 3304 ו-4042[footnoteRef:3]. ואולם בפועל ההעברות נוגדות את החלטות הממשלה האמורות, כפי שנפרט להלן. [3:  ההחלטות מצויות בקובץ הבקשה, שם.] 

החלטת ממשלה 3313 קובעת שהמימון לפעילות הינה מתקציב מנהלת תקומה ומשרדי ממשלה נוספים. 

החלטת ממשלה 2857 קובעת שהתקציב לביצועה מתחלק בין:
1.1. תקציב ייעודי ליישום החלטות ממשלה בעניין רשויות מקומיות; 
1.2. תקציב ממשרדי הממשלה כמפורט בטבלה באותו סעיף. 

החלטת ממשלה 2856 קובעת שהמימון לפעילות בה מתחלק בין:
1.3. תקציב ייעודי ליישום החלטות ממשלה לטובת האוכלוסייה הדרוזית;
1.4. תקציב ייעודי ליישום החלטות ממשלה בעניין רשויות מקומיות
1.5. תקציב ממשרדי הממשלה כמפורט בטבלה באותו סעיף. 

החלטת ממשלה 3304 קובעת שהתקציב לביצוע מתחלק בין:
1.6. תקציב ייעודי ליישום החלטות ממשלה בעניין רשויות מקומיות; 
1.7. תקציב ממשרדי הממשלה כמפורט בטבלה באותו סעיף. 

החלטת ממשלה 4042 קובעת שמימון הפעילות בה הינו מתקציב משרד הפנים.

בפועל, כעולה מהפנייה ובניגוד להחלטות הממשלה,  מרבית התקציב שהתבקשה העברתו מגיע ממלוות לא סחירים (246.5 מיליון ש"ח).  

ראשית, העברה כאמור מנוגדת להחלטות הממשלה שצוינו בבקשה כבסיס לאותה העברה ועל כן קיים ספק בחוקיותה[footnoteRef:4]. זאת ועוד, נראה כי הבקשה לא כוללת את מלוא המידע הרלוונטי הנדרש לחברי וועדת הכספים על מנת לגבש החלטתם בנושא[footnoteRef:5].   [4:  דנג"ץ 70105-05-25 ממשלת ישראל נ' מכון לואיס ברנדייס לחברה, לכלכלה ולדמוקרטיה, המסלול האקדמי המכללה למינהל מיסודה של הסתדרות הפקידים בתל אביב (נבו, 3.2.2026)‏‏:
"הנחת היסוד היא כי להחלטת ממשלה מעמד נורמטיבי המחייב את זרועותיה. הטענה כי החלטה מסוימת או חלק ממנה אינו נורמטיבי ועל כן אין להסיק ממנו קיומה של נורמה משפטית מסוימת, טעונה הוכחה המגובה בתשתית ברורה ומשמעותית."]  [5:  בג"ץ 8749-13 חה"כ סתיו שפיר נ' שר האוצר (נבו, 13.8.2017).
] 


שנית, ברי כי בטרם ניתן יהיה לבצע העברה כפי שהתבקשה יש לקבל החלטת ממשלה המתקנת את החלטות הממשלה בנושא וגם זאת לאחר שנשקלו כל השיקולים הרלוונטיים והממשלה שקלה האם קיימים טעמים המצדיקים שינוי של החלטת הממשלה[footnoteRef:6].  [6:  בג"ץ 54321-03-25 התנועה למען איכות השלטון בישראל נ' ממשלת ישראל (נבו 21.5.2025).] 


שלישית, כלל לא ברור האם ניתן להעביר תקציב מסעיף המלוות הלא סחירים והאם קיים עודף תקציבי בסעיף זה. גם בעניין זה לא קיים כל פירוט בבקשת ההעברה.

מן האמור עולה לכאורה שהבקשה מנוגדת לפסיקת בית המשפט העליון בעניין בג"ץ 8749/13 שפיר נ' שר האוצר, שם נקבע לעניין העברות תקציביות לפי סעיף 11 לחוק יסודות התקציב, באופן ברור:

"לבסוף, הקביעה כי סמכות קיימת אינה גורעת מחובתם של שר האוצר וועדת הכספים להפעילה בסבירות, מידתיות, בהגינות ובתום לב. ויודגש, כי עליהם לעשות שימוש סביר בכלי ההעברות התקציביות, וזאת לא רק מהטעם של הפרדת רשויות ושמירה על כספי ציבור, אלא גם מתוך העיקרון – שעליו אין חולק בעתירה שלפנינו – כי ביצוע חוק התקציב בהתאם לתכנון משפר את הוודאות ובכך משפיע לטובה על המשק כולו."

בנסיבות אלה, הינכם מתבקשים להעביר לנו את התייחסותכם בטרם כינוסה של ועדת הכספים הצפוי למחר, ובהקדם האפשרי על מנת שנוכל לשקול את המשך צעדינו, לרבות פניה לערכאות. 

תוכן בינה מלאכותית גנרטיבית עשוי להיות שגוי.]

העתקים:
עו"ד דודי קופל – יועמ"ש משרד האוצר.
חברי ועדת כספים, באמצעות מזכירות הועדה.

